b"\n_START_ARTICLE_\nIlerdi\xc3\xa0\n_START_PARAGRAPH_\nL'Ilerdi\xc3\xa0 \xc3\xa9s un estatge (pis) dins la taula dels temps geol\xc3\xb2gics. Es troba a l'eoc\xc3\xa8 i, concretament, engloba un interval de temps compr\xc3\xa8s entre els 55,8 i 52,8 milions d'anys aproximadament._NEWLINE_L'estratotip de l'Ilerdi\xc3\xa0 va ser definit a la zona de Tremp, capital del Pallars Juss\xc3\xa0, a Lleida. D'aqu\xc3\xad en prov\xc3\xa9 el nom, Ilerda \xc3\xa9s l'antic nom llat\xc3\xad de Lleida. Biostratigr\xc3\xa0ficament, l'Ilerdi\xc3\xa0, fou definit per Lukas Hottinger i Hans Schaub (1960) basant-se en la biozonaci\xc3\xb3 de macroforamin\xc3\xadfers.\n_START_SECTION_\nSedimentaci\xc3\xb3 ilerdiana\n_START_PARAGRAPH_\nLa sedimentaci\xc3\xb3 ilerdiana a l'\xc3\xa0mbit de Catalunya es caracteritza per una r\xc3\xa0pida transgressi\xc3\xb3 marina sobre les f\xc3\xa0cies continentals Garumnianes. Els sediments corresponents s\xc3\xb3n les calc\xc3\xa0ries amb alveolines. Consisteix en una formaci\xc3\xb3 carbon\xc3\xa0tica rica en alveolines i nummulits (f\xc3\xb2ssil exclusiu d'aquest estatge), caracteritzada per un aprofundiment dins la conca sediment\xc3\xa0ria. Entre les calc\xc3\xa0ries amb alveolines i nummulits, les roques carbonatades t\xc3\xadpiques d'aquest estatge tamb\xc3\xa9 inclouen altres microf\xc3\xb2ssils, tals com: Assilines (i Operculines) de diferents tipus, Turriteles (esp\xc3\xa8cie: Turritela trempina a la zona de Tremp) i tamb\xc3\xa9 briozous, mol\xc2\xb7luscs i gastr\xc3\xb2podes._NEWLINE_Les roques carbonatades s\xc3\xb3n principalment calc\xc3\xa0ries i margues. Ambdues contenen el registre f\xc3\xb2ssil anteriorment anomenat."